|  |  |  |  |  |
| --- | --- | --- | --- | --- |
| Številka: | 43001-352/2021-21 |  | oznaka naročila: | A-157/21 S |
| Datum: | 14.10.2021 |  | MFERAC: | 2431-21-001323/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo - območje 4** |

**JN006075/2021-B01 - A-157/21; datum objave: 06.09.202**

**Datum prejema: 14.10.2021   09:39**

**Vprašanje:**

V Pogojih za koncesionarja zahtevate za voznike eno leto delovnih izkušenj pri izvajanju zimske službe na javnih cestah. Pogoj, da vsi vozniki (1 voznik na 50 km cest) izkažejo izkušnje pri izvajanju zimske službe in to še na javnih cestah, je absolutno nesorazmeren pogoj, ki neutemeljeno izkrivlja konkurenco, saj daje neupravičeno prednost obstoječim izvajalcem izvajanja koncesije in s tem povzroča neenakost med ponudniki. Pri tem opozarjamo tudi na dejstvo, da naročnik v Pogojih za koncesionarja iz leta 2012 ni zahteval delovnih izkušenj za voznike. Nedopustno je, da za povsem enak predmet javnega naročila naročnik sprejme druge, ostrejše pogoje za sodelovanje. Naročnika pozivamo, da spremeni oz. umakne pogoj glede delovnih izkušenj za voznike. V primeru vztrajanja pri pogoju se naj ta glasi »eno leto delovnih izkušenj pri rednem opravljanju s tovornimi vozili ali izvajanju zimske službe«. V nasprotnem primeru bomo vložili zahtevek za revizijo.

**Odgovor:**

Pogoji koncesije za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo so povsem sorazmerni s predmetom javnega naročila. Naročnik potrebuje voznike, ki so ustrezno usposobljeni za izvajanje zimske službe, ki ne pomeni samo vožnje od točke A do točke B, ampak izvedbo vseh potrebnih opravil za zagotavljanje prevoznosti v zimskih razmerah – vključno s pluženjem ter posipanjem vozišč s soljo in drobljencem. Voznik v zimski službi mora med vožnjo spremljati vremenske razmere, ocenjevati stanje vozišča ter pravilno dozirati posipne materiale.

Navedba, da naročnik v Pogojih za koncesionarja iz leta 2012 ni zahteval delovnih izkušenj za voznike, je brezpredmetna. Naročnik je v preteklem obdobju ugotovil, da so usposobljeni vozniki pri zagotavljanju varne prevoznosti cest v zimskih razmerah zimske službe ključnega pomena za uspešno opravljeno delo.

Naročnik ne bo spreminjal razpisne dokumentacije. Naročnik s tem upošteva tudi določila veljavne Uredbe o načinu izvajanja gospodarske javne službe rednega vzdrževanja državnih cest.